S-242/2007

Mál þetta höfðaði sýslumaðurinn á Akranesi með ákæru 18. september 2007 á hendur ákærða, G-kk-þgf G-kk-þgf A-kk-þgf, kt. ..., Birtingakvísl 8 í Reykjavík. Málið var dómtekið 23. október sama ár.

Í ákæruskjali segir að málið sé höfðað gegn ákærða „fyrir eftirgreind umferðar- og fíkniefnabrot framin sunnudaginn 8. júlí 2007 á Akranesi með því að hafa:

I.

Um kl. 2:35, ekið bifreiðinni NL-258, undir áhrifum bannaðra ávana- og fíkniefna, suður Akrafjallsveg, inn á hringtorg á mótum Akrafjallsvegar, Kalmansbrautar og Esjubrautar og vestur Esjubraut þar sem hann stöðvaði aksturinn en í framhaldi þess hafði lögreglan afskipti af honum.

Í blóðsýni sem tekið var úr ákærða í framhaldi af handtöku mældist magn amfetamíns 130 ng/ml og kókaín 200 ng/ml. Amfetamín og kókaín eru í flokki ávana- og fíkniefna sem bönnuð eru á íslensku forráðasvæði samkvæmt lögum um ávana- og fíkniefni og reglugerðum settum samkvæmt þeim.

Brot ákærða skv. þessum ákærulið þykir varða við 1. mgr., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997, 186. gr. laga nr. 82/1998 og 5. gr. laga nr. 66/2006.

II.

Haft í sínum vörslum 3,94 g af kókaíni í bifreiðinni NL-258 á bifreiðastæði við Esjubraut en lögreglan fann efnin við leit í bifreiðinni á lögreglustöðinni á Akranesi í framhaldi af handtöku ákærða vegna brots skv. I. lið ákærunnar.

Brot ákærða skv. þessum ákærulið þykir varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, lög 13/1985, lög 82/1998 og lög nr. 68/2001 og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 232/2001 og nr. 848/2002.

III

Þess er krafist að ákærði verði dæmdur til refsingar og til sviptingar ökuréttar samkvæmt 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Þess er jafnframt krafist að ofangreind 3,94 g af kókaíni verði gerð upptæk með dómi samkvæmt 6. mgr. 5. gr. laga nr. 65/1974, sbr. lög 68/2001 og 2. mgr. 14. gr. reglugerðar nr. 233/2001.“

Í matsgerð rannsóknarstofu í lyfja- og eiturefnafræði 7. ágúst 2007 segir að amfetamín í blóði ákærða hafi mælst 130 ng/ml og kókaín 200 ng/ml. Einnig kemur fram að amfetamín og kókaín hafi fundist í þvagi ákærða. Þá segir að styrkur amfetamíns í blóðinu hafi verið innan lækningalegra marka.

Ákærði hefur fyrir dómi skýlaust játað að hafa framið öll þau brot sem honum er gefin að sök í ákæru og er játning hans studd sakargögnum. Eru því efni til að leggja dóm á málið samkvæmt 125. gr. laga um meðferð opinberra mála nr. 19/1991. Samkvæmt þessu verður ákærði sakfelldur fyrir brotin, sem réttilega eru færð til refsiákvæða í ákæru.

Ákærði á að baki nokkurn sakaferil sem nær aftur til ársins 2002. Hefur ákærði hlotið fjóra dóma fyrir brot gegn hegningarlögum og umferðarlögum, síðast 13. júlí 2007. Með þeim dómi var ákærða ekki gerð sérstök refsing vegna þjófnaðar en um var að ræða hegningarauka við fyrri dóm fyrir samskonar brot frá 9. júní 2006, þar sem ákærði var dæmdur í tveggja mánaða fangelsi skilorðsbundið í þrjú ár. Þá hefur ákærði einu sinni gengist undir viðurlög fyrir dómi og níu sinnum með lögreglustjórasátt fyrir brot gegn umferðarlögum og lögum um ávana- og fíkniefni. Af þeim málum hefur áhrif við ákvörðun viðurlaga nú lögreglustjórasátt frá 25 ágúst 2005, meðal annars vegna brots gegn 1., sbr. 2. mgr. 45. gr. umferðarlaga, sem framið var 11. júní sama ár þegar ákærði hafði nýlega náð 18 ára aldri. Með sáttinni gekkst ákærði undir að greiða 90.000 krónur í sekt auk þess sem hann var sviptur ökurétti í átta mánuði. Þá var ákærða veitt skilorðsbundin frestun á ákæru 23. október 2002 fyrir þjófnaðarbrot.

Með brotum þeim sem ákærði hefur nú verið sakfelldur fyrir rauf hann skilorð dómsins frá 9. júní 2006. Samkvæmt heimild í 60. gr. almennra hegningarlaga þykir rétt að láta skilorðsdóminn standa og gera ákærða refsingu sér í lagi vegna þessa máls. Að þessu gættu og að virtum sakaferli ákærða þykir refsing hans hæfilega ákveðin 250.000 króna sekt til ríkissjóðs og komi átján daga fangelsi í stað sektarinnar verði hún eigi greidd innan fjögurra vikna frá birtingu dómsins.

Með vísan til 101. gr. og 102. gr. umferðarlaga nr. 50/1987 verður ákærði einnig sviptur ökurétti í tvö ár frá birtingu dóms þessa að telja.

Þá verður ákærða gert að þola upptöku á haldlögðum fíkniefnum með vísan til þeirra lagaákvæða sem í ákæru greinir.

Loks verður ákærða gert að greiða sakarkostnað samkvæmt yfirliti lögreglu, svo sem greinir í dómsorði.

B-kk-nf B-kk-nf, héraðsdómari, kveður upp dóm þennan.

DÓMSORÐ:

Ákærði, G-kk-nf G-kk-nf A-kk-nf, greiði 250.000 króna sekt til ríkissjóðs og komi átján daga fangelsi í stað sektarinnar verði hún ekki greidd innan fjögurra vikna frá birtingu dómsins.

Ákærði er svipur ökurétti í tvö ár frá birtingu dóms þessa að telja.

Ákærði sæti upptöku á 3,94 g af kókaíni.

Ákærði greiði 130.202 krónur í sakarkostnað.

B-kk-nf B-kk-nf